"„

***Starfield*** – Bethesda Game Studios tomonidan ishlab chiqilgan action/RPG janridagi video oʻyini. Bethesda Softworks tomonidan 2023-yil 6-sentabrda Windows va Xbox Series X/S platformalari uchun qayta ishlab chiqilgan. Oʻyindagi hodisalar Somon yoʻlining diametri taxminan 100 yorugʻlik yili boʻlgan sektorida sodir boʻladi; Oʻyindagi virtual dunyoda haqiqatdan mavjud tizimlar ham, oʻylab topilgan tizimlar ham mavjud. Oʻyin davomida bosh qahramon kashfiyot uchun oʻzga sayyoralarga qoʻnishi, topshiriqlarni bajarishi, jamoadoshlar yigʻishi, postlar qurishi va yangi kosmik kemalarni yigʻishi mumkin.

*Starfield* savdo belgisi 2013-yilda roʻyxatga olingan boʻlib, oʻyinning asosiy ishlab chiqish jarayoni *Fallout 4* chiqqandan keyin, yaʼni 2016-yilda boshlangan.

Oʻyin jarayoni
--------------

Oʻyin real va oʻylab topilgan sayyoralar tizimlari bilan toʻldirilgan Somon yoʻli sektorida boʻlib oʻtadi. Oʻyin ichida 1000 dan ortiq sayyoralar, shuningdek, bir qator sunʼiy yoʻldoshlar va kosmik stansiyalarga tashrif buyurish mumkin. Virtual sayyoralarni oʻrganish davomida, oʻyinchi turli xil NPClarga duch kelishi mumkin va ulardan baʼzilarini kema ekipaji uchun yollashi ham mumkin. Ekipaj aʼzolari oʻyinchiga janglarda va narsalarni olib yurishda yordam beradi. Har bir hamrohning xususiyatlari va qobiliyatlari oʻziga xosdir. Baʼzi personajlar oʻyinchining tanloviga izoh bersa, baʼzilari bilan ishqiy munosabatlarda boʻlishi ham mumkin.

Oʻyin boshida bosh qahramon oʻzining tana tuzilishi, tashqi koʻrinishini, qiyofasini va xususiyatlarini tanlab, oʻz personajini yaratadi. Oʻyinchi tanlangan bosh qahramonning tarixiga qarab uchta boshlangʻich mahoratga ega boʻladi. Vaqt oʻtishi bilan bosh qahramon yangi hususiyatlarga ega boʻladi, bu esa oʻyin jarayonini osonlashtiradi yoki aksincha qiyinlashtirishi ham mumkin. Masalan, introvert fazilat yolgʻiz sayohat qilganda oʻyinchining chidamliligini oshiradi, lekin hamrohni jalb qilganda uni pasaytiradi.

Oʻyinchi kosmik kemalarni sotib olishi, oʻgʻirlashi yoki oʻzi yasashi mumkin. Oʻyinda taqdim etilgan barcha kemalar modulli: oʻyinchi markaziy qismlarni, jihozlarni, qurollarni, boʻlimlarni yoki rangni almashtirish imkoniga ega. Sayyoralarda joylashgan turli kosmodromlarda siz kema qismlarini sotib olishingiz va sotishingiz mumkin. Oʻyinchi boshqa odamlarning kemalariga chiqishi, ekipaj bilan gaplashishi yoki savdo qilishi, ularga hujum qilishi yoki kemani oʻgʻirlashi mumkin.

*Starfieldda* joylashgan Yangi Atlantis nomli virtual shahar (inglizcha: *New Atlantis*) hajmi boʻyicha Bethesda oʻyinlarinig ichida eng kattasidir.

Syujeti
-------

*Starfield oʻyinining voqealari Quyosh tizimi atrofida 50 yorugʻlik yili radiusida joylashgan* *"Settled systems"* deb nomlangan fazo sektorida sodir boʻladi. 2308-yilda ikkita yulduzlararo hukumat – Birlashgan koloniyalar (inglizcha: *United Colonies*) va Erkin Yulduzlar Hamdoʻstligi (inglizcha: *Freestar Collective*) oʻrtasida urush boshlanadi. Keyinchalik 2311-yilda tinchlik shartnomasi imzolanishi bilan urush yakunlanadi. Oʻyin voqaelari 2330-yilda boshlanadi; oʻyin bosh qahramoni „Constellation" korporatsiyasining kosmik tadqiqotlar bilan shugʻullanuvchi aʼzosi.

Ishlab chiqarilishi
-------------------

Starfiel sharafiga „Xbox Wireless Controller"ning cheklangan seriyasi ishlab chiqarilgan
Oʻyinni ishlab chiqishda Vashington, Monreal, Dallas va Ostinda joylashgan toʻrtta studiyadan 450 ga yaqin xodimlarqatnashdilar. Todd Xovardning 2021-yilda bergan intervyusida soʻzlariga koʻra, oʻyinni ishlab chiqish jarayoni 10 yildan ortiq davom etgan.

„Electronic Entertainment Expo 2021" koʻrgazmasidagi Xbox taqdimoti doirasida, oʻyinning ilk treyleri taqdim etildi. Oʻyin Microsoft uchun eksklyuzivga aylandi – yaʼni Windows va Xbox Series X/S platformalarida chiqarildi.

### Mashhurligi

*Starfield* oʻyini Steam-da dastlabki ikki soatida 230 000 dan ortiq bir vaqtda oʻyinchilarga ega boʻldi. Shuningdek Steamda „Bethesda" tarixidagi eng koʻp istaklar roʻyxatiga kiritilgan oʻyin boʻldi.

Manbalar
--------

1. 1 2  *Fanley, Joel* „All Starfield Companions and abilities revealed so far" (en). *GamesRadar* (11-iyun 2023-yil). 3-fevral 2023-yilda asl nusxadan arxivlandi. Qaraldi: 13-iyun 2023-yil.
2. 1 2 3 4  *Bankhurst, Adam* „Starfield Direct: Everything Revealed, Including Space Travel, Character Creation, Companions, and More" (en). *IGN* (13-iyun 2023-yil). 13-iyun 2023-yilda asl nusxadan arxivlandi. Qaraldi: 13-iyun 2023-yil.
3. ↑  *Brown, Andy* „'Starfield' will include the biggest city Bethesda has ever made" (en). *NME* (16-iyun 2022-yil). 7-iyul 2022-yilda asl nusxadan arxivlandi. Qaraldi: 13-iyun 2023-yil.
4. ↑  „*Starfield* – The Settled Systems" (en). *YouTube*.  Bethesda Softworks (22-oktyabr 2021-yil). Qaraldi: 21-oktyabr 2021-yil.
5. ↑  *Filip Galekovic.* „Starfield: Freestar Collective explained" (en). *Destructoid* (2-sentyabr 2023-yil). Qaraldi: 7-sentyabr 2023-yil.
6. 1 2 3  *Антон Самитов.* „Starfield выйдет 11 ноября 2022 года — тизер-трейлер и первые подробности". *DTF* (13-iyun 2021-yil). 15-iyun 2021-yilda asl nusxadan arxivlandi. Qaraldi: 15-iyun 2021-yil.
7. ↑  *Rachel Weber.* „Starfield is Bethesda's next big RPG series and here's everything you need to know" (en). *GamesRadar* (14-iyun 2021-yil). 14-iyun 2021-yilda asl nusxadan arxivlandi. Qaraldi: 15-iyun 2021-yil.
8. ↑  *Scullion, Chris* „Starfield hit over 230,000 concurrent players in its first two hours on Steam" (en). *Video Games Chronicle* (1-sentyabr 2023-yil). Qaraldi: 2-sentyabr 2023-yil.
9. ↑  *Novet, Jordan* „Microsoft gaming chief Phil Spencer says Starfield is seeing 'huge demand'" (en). *CNBC* (6-sentyabr 2023-yil). Qaraldi: 7-sentyabr 2023-yil.

Havolalar
---------

* Rasmiy sayti